ประกาศธนาคารแห่งประเทศไทยประกาศธนาคารแห่งประเทศไทยเรื่อง หลักเกณฑ์และวิธีการลงทุนในหลักทรัพย์ของบริษัทเงินทุน และบริษัทเงินทุนหลักทรัพย์ จากผลกระทบของวิกฤตการณ์ทางเศรษฐกิจในปี๒๕๔๑ ทำให้มูลค่าของเงินลงทุนในหลักทรัพย์ประเภทต่างๆ ของบริษัทเงินทุนและบริษัทเงินทุนหลักทรัพย์มีการด้อยค่าลงอย่างมากและเนื่องจากวิธีการวัดมูลค่าของเงินลงทุนในหลักทรัพย์ที่ใช้อยู่ในปัจจุบันกำหนดให้มีการรายงานมูลค่าของเงินลงทุนในหลักทรัพย์ตามราคาทุนที่ได้มาทำให้ไม่สะท้อนถึงราคาที่แท้จริงของหลักทรัพย์นั้นเพื่อให้สอดคล้องกับสภาวะเศรษฐกิจและวิธีการทางการบัญชีในปัจจุบันอาศัยตามความในมาตรา ๓๔ (๑) แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ธนาคารแห่งประเทศไทยออกประกาศเป็นข้อกำหนดด้วยความเห็นชอบของรัฐมนตรีว่าการกระทรวงการคลังดังต่อไปนี้ข้อ ๑ ให้ยกเลิกประกาศธนาคารแห่งประเทศไทยเรื่อง หลักเกณฑ์และวิธีการลงทุนในหลักทรัพย์ของบริษัทเงินทุน ลงวันที่ ๒๓ พฤษภาคม๒๕๒๑ข้อ ๒ ในประกาศฉบับนี้หลักทรัพย์ หมายถึง(๑) หุ้นใบสำคัญแสดงสิทธิในหุ้น ใบสำคัญแสดงสิทธิที่จะซื้อหุ้นหรือใบสำคัญแสดงสิทธิการเข้าชื่อซื้อหุ้น(๒) ตราสารหรือหลักฐานแสดงสิทธิในทรัพย์สินของโครงการลงทุนซึ่งผู้ประกอบกิจการจัดการลงทุนเป็นผู้ออกหลักทรัพย์เพื่อค้า หมายถึงเงินลงทุนในหลักทรัพย์ที่อยู่ในความต้องการของตลาดที่กิจการถือไว้โดยมีวัตถุประสงค์หลักที่จะขายในอนาคตอันใกล้ทำให้กิจการถือหุ้นนั้นไว้เป็นระยะสั้นๆเพื่อหากำไรจากการเปลี่ยนแปลงราคาของหลักทรัพย์หลักทรัพย์เผื่อขาย หมายถึง เงินลงทุนในหลักทรัพย์ที่อยู่ในความต้องการของตลาดซึ่งไม่ถือเป็นหลักทรัพย์เพื่อค้าหรือเงินลงทุนในบริษัทย่อยหรือบริษัทร่วมตามนิยามของมาตรฐานการบัญชีไทยเงินลงทุนทั่วไป หมายถึง เงินลงทุนในหลักทรัพย์ที่ไม่อยู่ในความต้องการของตลาดทำให้กิจการไม่สามารถจัดประเภทเป็นหลักทรัพย์เพื่อค้า หรือหลักทรัพย์เผื่อขายบริษัทเงินทุน หมายถึงบริษัทเงินทุนและบริษัทเงินทุนหลักทรัพย์ข้อ ๓จำนวนเงินที่บริษัทเงินทุนจะลงทุนในหลักทรัพย์ตามข้อ ๒ ในกิจการของบุคคลใดๆเพื่อเป็นกรรมสิทธิ์ของบริษัทเงินทุนเองต้องมีมูลค่ารวมกันทั้งสิ้นในขณะใดขณะหนึ่งไม่เกินร้อยละ ๖๐ของเงินกองทุนของบริษัทเงินทุนนั้น ทั้งนี้เว้นแต่ได้รับอนุญาตจากธนาคารแห่งประเทศไทยในการอนุญาตนั้นธนาคารแห่งประเทศไทยจะอนุญาตโดยมีเงื่อนไขก็ได้เพื่อประโยชน์ในการคำนวณหลักทรัพย์ตามวรรคหนึ่งให้วิธีการวัดมูลค่าของเงินลงทุนในหลักทรัพย์ของบริษัทเงินทุนและบริษัทเงินทุนหลักทรัพย์เป็นไปตามมาตรฐานการบัญชีไทย กล่าวคือ(๑) หลักทรัพย์เพื่อค้าให้ใช้ราคาตามบัญชี (ราคาทุนบวกหรือหักค่าเผื่อการปรับมูลค่าหักค่าเผื่อการด้อยค่า)(๒) หลักทรัพย์เผื่อขายให้ใช้ราคาตามบัญชี (ราคาทุนบวกหรือหักค่าเผื่อการปรับมูลค่าหักค่าเผื่อการด้อยค่า)(๓) เงินลงทุนทั่วไปให้ใช้ราคาทุนหักค่าเผื่อการด้อยค่าข้อ ๔เงินกองทุนของบริษัทเงินทุนตามประกาศฉบับนี้ ให้หมายความถึง เงินกองทุนตามประกาศธนาคารแห่งประเทศไทยว่าด้วยการดำรงเงินกองทุนเป็นอัตราส่วนกับสินทรัพย์และภาระผูกพันของบริษัทเงินทุนข้อ ๕วิธีการวัดมูลค่าเงินลงทุนในหลักทรัพย์ในข้อ ๓ให้มีผลใช้บังคับในการคำนวณอัตราส่วนการกำกับลูกหนี้รายใหญ่ (Singlelending limit) ตามประกาศของธนาคารแห่งประเทศไทย เรื่องการกำหนดอัตราส่วนการให้กู้ยืมเงิน หรือลงทุนหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุนข้อ ๖ในกรณีที่การวัดมูลค่าของเงินลงทุนในหลักทรัพย์ที่กำหนดในข้อ ๓ วรรค ๒มีผลทำให้อัตราส่วนเงินลงทุนในหลักทรัพย์ต่อเงินกองทุนของบริษัทเงินทุนที่กำหนดให้ข้อ๓ วรรคหนึ่ง หรืออัตราส่วนการให้กู้ยืมเงิน หรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนตามประกาศของธนาคารแห่งประเทศไทย เรื่อง การกำหนดอัตราส่วนการให้กู้ยืมเงินหรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุนเปลี่ยนแปลงไป ให้ถือปฏิบัติดังนี้๖.๑บริษัทเงินทุนใดมีอัตราส่วนเงินลงทุนในหลักทรัพย์ต่อเงินกองทุนหรืออัตราส่วนการให้กู้ยืมเงินหรือลงทุน หรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนเกินกว่าอัตราที่ธนาคารแห่งประเทศไทยกำหนด บริษัทเงินทุนนั้นจะลงทุนในหลักทรัพย์หรือจะให้กู้ยืมเงิน ลงทุนหรือก่อภาระผูกพันแก่บุคคลดังกล่าวเพิ่มอีกไม่ได้เว้นแต่จะได้รับอนุญาตจากธนาคารแห่งประเทศไทยในการอนุญาตนั้นธนาคารแห่งประเทศไทยจะอนุญาตโดยมีเงื่อนไขก็ได้๖.๒บริษัทเงินทุนใดมีอัตราส่วนเงินลงทุนในหลักทรัพย์ต่อเงินกองทุนหรืออัตราส่วนการให้กู้ยืมเงินหรือลงทุน หรือก่อภาระผูกพัน หรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนต่ำกว่าอัตราที่ธนาคารแห่งประเทศไทยกำหนดบริษัทเงินทุนนั้นสามารถลงทุนในหลักทรัพย์ หรือสามารถให้กู้ยืมเงิน ลงทุนหรือก่อภาระผูกพันแก่บุคคลดังกล่าวเพิ่มอีกได้แต่ต้องเป็นจำนวนที่ไม่ทำให้อัตราส่วนที่กำหนดในข้อ ๓ วรรคหนึ่งหรืออัตราส่วนการให้กู้ยืมเงิน หรือลงทุนหรือก่อภาระผูกพันหรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนตามประกาศ ธปท. เรื่อง การกำหนดอัตราส่วนการให้กู้ยืมเงินหรือลงทุน หรือก่อภาระผูกพัน หรือจ่ายเงินตามภาระผูกพันเพื่อบุคคลหนึ่งบุคคลใดกับเงินกองทุนของบริษัทเงินทุนเกินกว่าอัตราที่ธนาคารแห่งประเทศไทยกำหนดข้อ ๗[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๕ เมษายน พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทยสุภาพร/พิมพ์๔ สิงหาคม ๒๕๔๖ศุภสรณ์/อภิสิทธิ์ผู้จัดทำ๘ สิงหาคม ๒๕๔๖[๑]รก.๒๕๔๖/พ๕๑ง/๗๑/๑ พฤษภาคม ๒๕๔๖